Iti doreşti un partener perfect, sau ai nevoie de un partener 



[Aceasta secţiune conţine intrebari puse de diferiţi participanţi la un seminar Abraham-Hicks si 
răspunsurile lui Abraham]. 

Participant: Din cate am inteles, faptul ca eu imi doresc pe cineva in viata mea il respinge pe 
acesta, in timp ce daca nu il doresc, practic il atrag. Cum este posibil asa ceva? 

Abraham: Daca iti doreşti pe cineva, dar gândurile predominante din mintea ta se focalizează 
asupra absentei persoanei respective din viata ta, atunci vibraţia pe care o emiţi o împiedica 
persoana pe care ti-o doreşti sa vina la tine. In schimb, daca nu-ti doreşti pe cineva in viata ta, 
dar gândurile predominante din mintea ta se focalizează asupra prezentei acestuia, tu il atragi 
inevitabil către tine... Tu obţii intotdeuna esenţa lucurilor la care te gândeşti, indiferent daca ti 
le doreşti sau nu. 

Participant: Este aceasta distincţie similara cu aceea de a dori si a avea nevoie? 

Abraham: Da, aceasta comparaţie este foarte corecta. Atunci cand iti doreşti ceva si te gândeşti 
cat de bine ar fi sa iti îndeplineşti dorinţa, emoţia pe care o simţi este extrem de plăcuta, 
deoarece gândul tau actual se suprapune cu dorinţa ta reala. In schimb, daca iti doreşti ceva, 
dar te gândeşti ca nu dispui de lucrul respectiv, respectiv daca te focalizezi asupra absentei sau 
lipsei sale din viata ta, emoţia pe care o simţi este neplăcuta, deoarece gândul tau actual nu 
corespunde din punct de vedere energetic cu dorinţa ta. 

Diferenţa dintre a-ti dori si a avea nevoie nu este pur verbala. Dotinta sincera te face 
intotdeuna sa te simţi bine, deoarece se suprapune din punct de vedere energetic cu Realitatea 
ta Vibratorie. In schimb, necesitatea te face intotdeuna sa te simţi rau, intrucat presupune o 
rezonanta energetica cu absenta dorinţei, si deci nu se suprapune cu Realitatea ta Vibratorie. 



Exista vreo modalitate de a-ti păstra atitudinea pozitiva atunci cand trăieşti alături de persoane 
focalizate asupra "lipsurilor"? 

Participant: Cum imi pot păstra eu atitudinea pozitiva atunci cand partenerul meu este focalizat 
in mod predominant asupra lipsurilor si nu face niciun efort de a-si schimba aceasta atitudine 
negativa? Este greu sa nu simţi la rândul tau lipsurile atunci cand cel cu care trăieşti insista 
mereu asupra lor. 

Abraham: Noi stim foarte bine ca este infinit mai uşor sa te simţi bine atunci cand vezi sau auzi 
ceva care te face sa te simţi bine. Pe de alta parte, este extrem de eliberator daca iti poti 
demonstra tie insuti ca tu ai capacitatea de a te simţi bine chiar si in situaţii in care cei din jurul 
tau nu se simt. 

De altfel, daca vei încerca, vei descoperi ca este infinit mai uşor sa inveti sa iti redirectionezi 
gândurile decât sa incerci sa il schimbi prin acţiunile tale pe cel (sau pe cei) cu care trăieşti. 
Chiar daca este vorba de o singura persoana, este imposibil sa o schimbi astfel incat sa te simţi 
tot timpul bina in preajma ei, si oricum, exista multe alte persoane fata de care reacţionezi din 
punct de vedere emoţional. Daca vei face efortul de a-ti redirectiona gândurile către diferite 
lucruri care iti fac plăcere, oamenii care te nemulţumesc (sau aspectele lor neplăcute) vor iesi 
de la sine din experienţa ta de viata. Ei exista in viata ta numai datorita atentiti pe care le-o 
acorzi (lor sau aspectelor neplăcute pe care le manifesta). 

Mulţi oameni nu sunt de acord cu aceasta afirmaţie atunci cand o aud prima data, intrucat cred 
ca aspectele neplăcute apar in viata lor din cauza celor din jur: "Soţul meu abuziv ma determina 
sa trăiesc o experienţa neplăcuta". Noi dorim insa ca voi sa înţelegeţi ca daca va veti folosi 
puterea de focalizare pentru a va retrage atenţia de la aspectele negativa (cum ar fi abuzurile 
soţului), orientand-o in schimb asupra celor pozitive, aspectele negative vor dispărea de la sine 
din experienţa voastră de viata. Este foarte eliberator sa descoperi ca aspectele negative nu 
raman in experienţa ta de viata decât datorita atenţiei pe care le-o acorzi, continuând astfel sa 



le inviţi in viata ta. 

Noi recunoaştem ca nu este deloc uşor sa te focalizezi asupra unor gânduri pozitive atunci cand 
te aflii intr-o situaţie negativa, mai ales la inceput. De aceea, momentul ideal pentru a incepe sa 
iti redirectionezi gândurile nu este acela in care te aflii in plina situaţie negativa. Este mult mai 
uşor sa iti cultivi astfel de gânduri pozitive atunci cand esti singur: incepe intotdeuna prin a-ti 
aduce aminte de o situaţie in care te-ai simţit cu adevărat bine in preajma acestei persoane. 
Daca nu reuşeşti sa iti aduci aminte niciun astfel de moment, gandeste-te la altceva. Primul 
lucru de la care trebuie sa porneşti pentru a întrerupe un trend mental negativ si pentru a-l 
inlocui cu unul pozitiv consta in a accepta faptul ca gândurile tale creaza realitatea pe care o 
trăieşti. In continuare, tu trebuie sa accepţi faptul ca ao puterea de a-ti redirectiona aceste 
gânduri. In sfârşit, ai nevoie de voinţa de a-ti orienta gândurile in direcţia dorita de tine (care te 
face sa te simţi bine), pana cand in mintea ta se creaza un tipar mental nou. 

Unul din aspectele cele mai minunate ale procesului de schimbare deliberata a orientării 
gândurilor este acela ca Legea Atracţiei iti va oferi pe loc dovezi ale schimbării in bine a vibraţiei 
tale. Oricât de greu de rupt ar fi vechile tipare mentale si oricât de des ai recadea in ele, 
doveziile efortului pe care l-ai depus iti vor părea de necontestat. In acest fel, nu va trece mult 
timp si vei constata ca toate relaţiile tale se vor imbogatii, cu un efort mult mai mic decât cel 
depus pentru a suporta o conversaţie negativa sau pentru a incerca sa schimbi comportamentul 
celuilalt. 

Scurt exerciţiu pentru culcare, care iti poate transforma relaţia 

Daca inainte de culcare, in timp ce stai intins pe pat, te vei gândi la un eveniment din trecut sau 
din prezent care te-a făcut sa te simţi bine, ori chiar la un potenţial eveniment viitor care te-ar 
putea face sa te simţi bine, tu vei pune astfel bazele vibraţiei cu care te vei trezi dimineaţa. A 
doua zi, imediat dupa ce te trezeşti, incearca sa iti aduci aminte la ce te-ai gândit inainte de 
culcare si fa efortul de a cultiva din nou acele gânduri pozitive. Acest exerciţiu va schimba 



radical reacţiile oamenilor fata de tine de-a lungul noii zile care incepe. Daca il vei practica seara 
de seara, iar apoi dimineaţa dupa dimineaţa, in viata ta vor apărea noi parteneri, iar relaţiile 
tale se vor imbunatatii semnificativ. 

Ce aştept eu de la o relaţie? 

Tu ai puterea de a evoca relaţiile pe care ti le doreşti. Nu vei putea ajunge insa niciodată la o 
situaţie imbunatatita daca iti vei focaliza încontinuu atenţia asupra situaţiei tale curente, 
întregul univers (cu toti jucătorii sai fizici si nefizici) răspunde la vibraţiile pe care le emiţi. Din 
fericire, nu exista nicio diferenţa intre vibraţiile pe care le emiţi atunci cand iti imaginezi o 
situaţie... Daca iti vei imagina viata asa cum ti-o doreşti, tu vei putea incepe sa atragi către tine 
toate componentele necesare pentru schimbarea ei in sensul dorit de tine. Mai mult, aceste 
componente vor incepe sa coopereze cu tine. Aceasta este o Lege. 

Tu ai puterea de a evoca o relaţie intr-o perfecta armonie cu libertatea, creşterea si fericirea pe 
care ti le doreşti, intrucat aceste idealuri exista in toti oamenii. In orice om exista in egala 
măsura posibilitatea de a fi înţelegător si aceea de a nu fi înţelegător, de a fi plăcut si de a nu fi 
plăcut, de a fi deschis sau rigid, de a fi pozitiv sau negativ. Experienţele pe care le trăieşti alături 
de alte persoane depinde de vibraţiile pe care le evoci in ele. 

Nu ti s-a intamplat niciodată sa te comporţi fata de o persoana intr-o maniera care nu te 
caracterizează? Pur si simplu, te-ai trezit ca manifesti un fel de a fi pe care nu l-ai suspectat 
niciodată. Aceasta este puterea de influenta a aşteptărilor altor persoane. Nu ai observat 
niciodată cat de mult se schimba personalitatea unui copil in funcţie de adulţii cu care 
interactioneaza? Copiii sunt cooperanţi si plăcuţi cu anumite persoane, dar obraznici si 
incapatanati cu altele. Si ei sunt supuşi puterii de influenta a celor mari. 

Daca vei face efortul conştient de a te pune la unison cu Perspectiva ta Superioara, tu vei avea 
acces la Energia care creează lumile si vei ramane uimit de reacţiile pozitive pe care le vei primi 



de la cei din jur. De aceea, nu-ti mai invinovati partenerul de cuplu, ci porneşte intotdeuna de la 
premisa ca tu esti cel care atrage in viata sa experienţele sale. Cine intelege acest mecanism 
cunoaşte adevărata libertate. 

Daca vei face efortul de a intra in comuniune cu Perspectiva Superioara a Fiinţei tale Interioare, 
cu gândurile atat de sublime ale Sursei tale, cu cel care esti cu adevărat, daca vei invata sa te 
iubeşti pe tine insuti - toti cei cu care vei interactiona nu se vor mai putea opune Bunăstării pe 
care o simţi in interiorul tau. Fie te vor iubi la rândul lor, fie vor iesi singuri din experienţa ta de 
viata. 

Care sunt caracteristicile pe care le aştept de la un partener perfect? 

Jerry: Este posibil ca aceeaşi persoana sa continue sa ne fie un partener perfect in condiţiile in 
care si noi si ea ne continuam creşterea spirituala, evoluând si schimbandu-ne? A existat in 
viata mea o perioada in care am lucrat ca acrobat. Eram nevoit atunci sa imi arunc in sus 
partenera si sa o prind intr-o deplina siguranţa. De aceea, ea trebuia sa aiba o inaltime de 
maxim 1,60 m si o greutate de maxim 50 de kilograme. Cand am intalnit-o pe Esther, mulţi ani 
mai târziu, aceste criterii nu mai contau de mult. Cu totul altele erau lucrurile care m-au atras la 
ea. Ea s-a dovedit astfel partenera mea perfecta, dar la momentul respectiv. Din acest punct de 
vedere, monogamia sau păstrarea aceluiaşi partener de-a lungul intregii vieţi mi se pare extrem 
de dificila. 

Abraham: Pe măsura ce treci prin viata, tu emiţi încontinuu noi si noi dorinţe, pornind de la 
experienţele tale curente. Acest proces nu inceteaza niciodată. Dorinţele pe care le emiţi sunt 
receptate si depozitate in Realitatea Energetica a Fiinţei tale Interioare. In acest fel, fiecare 
experienţa noua te face sa iti modifici versiunea mai veche a vieţii dorite, intr-o măsura mai 
mare sau mai mica. Din fericire, Fiinţa ta Interioara răspunde intotdeuna la ultima versiune pe 
care ti-ai stabilit-o. 



Daca iti vei focaliza in permanenta atenţia asupra atitudinii care te face sa te simţi bine, tu vei 
ramane in comuniune cu Realitatea ta Energetica, iar aceasta iti va oferi in cotinuare tot ceea ce 
iti doreşti, intr-o maniera cat se poate de naturala. Tu vei trai tot timpul sentimentul ca "Acesta 
este următorul pas natural pe care trebuie sa il fac" si vei permite desfăşurarea fireasca a 
experienţelor tale de viata. In acest context, este posibil ca un nou partener sa fie "următorul 
pas natural" pentru cel care ai devenit. Daca asa stau lucurile, renunţarea la vechiul partener si 
acceptarea noului partener s-ar produce lin, fara dificultăţi si fara ca situaţia sa devină in vreun 
fel neplăcuta. 

Standardul pe care vi-l impune societatea voastră atunci cand va sileşte sa faceţi afirmaţia: "Voi 
ramane împreuna cu tine, la bine si la greu... pana cand moarte ne va desparţi" pare ilogic si 
imposibil. Un legământ mult mai corect ar fi următorul": Este intenţia mea ferma de a-mi 
focaliza gândurile intr-o direcţie pozitiva, astfel incat sa imi menţin conexiunea cu Sursa si cu 
Iubirea ei, care reprezintă adevărata mea esenţa. Prin aceasta atitudine a mea, iti voi oferi 
intotdeuna latura mea cea mai pozitiva. Dorinţa mea este ca si tu sa procedezi la fel. 
Convingerea mea este ca daca vom face amândoi efortul de a ne menţine armonia interioara cu 
cei care suntem cu adevărat, relaţia noastră va creste încontinuu, pe temelia unei fericire 
nealterate". 

Guvernează legile naturii relaţiile de parteneriat? 

Jerry: O mare parte din viata mea am încercat sa inteleg care este modalitatea naturala si justa 
in care oamenii trebuie sa abordeze relaţiile lor. De pilda, am privit animalele si am constatat ca 
cele mai multe nu practica monogamia. Elefantul ii alunga pe toti ceilalţi masculi de langa 
femelele sale, iar cocosul este in stare sa se bata pe viata si pe moarte cu un alt cocos care 
îndrăzneşte sa se atingă de găinile sale. M-am întrebat atunci fara sa vreau: "Daca oamenii s-ar 
comporta la fel ca animalele in domeniul împerecherii, oare nu ar deveni rasa umana mai 
puternica in urma practicării principiul cel mai puternic supravieţuieşte, asa cum se întâmpla in 
cazul animalelor?" Din perspectiva dimensiunii nefizice, se poate vorbi de o abordare corecta 



sau greşita a relaţiilor intre oameni? Pe scurt, întrebarea mea este: ce anume este natural si ce 
nu? 

Abraham: Te asiguram ca exista suficiente forte naturale care asigura susţinerea speciei umane. 
Voi aveţi la dispoztie suficienta variaţie, suficienta diversitate, dar si suficient echilibru pentru a 
supravieţui. Asa cum impulsurile voastre naturale de a va potoli foamea si setea va ajuta sa 
supravieţuiţi, impulsurile voastre sexuale si de împerechere contribuie la rândul lor decisiv in 
aceasta direcţie. Interesul nostru in privinţa subiectului relaţiilor de cuplu interumane nu are 
nimic de-a face cu necesitatea de a va modifica in vreun fel comportamentul astfel incat sa 
supravieţuiţi, intrucat supravieţuirea speciei voastre este departe de a fi pusa in pericol. Pe noi 
ne interesează cu totul alteceva: supravieţuirea bucuriei si a fericirii pe planeta voastră. 

Noi avem avantajul de a vedea in ansamblul ei Realitatea Energetica pe care v-ati creat-o in 
urma experienţelor si relaţiilor contrastante pe care le-ati trăit pana acum, iar dorinţa noastră 
este de a va pune la unison (in plan energetic) cu propriile voastre creaţii, astfel incat sa le 
puteţi experimenta si sa va puteţi bucura de ele, aici si acum. Daca o experienţa pe care ati 
trait-o va determina sa solicitaţi un aspect îmbunătăţit, voi trebuie sa permiteţi manifestarea 
acestui aspect, deschizandu-va complet in fata lui; in caz contrar, fericirea voastră va fi mult 
diminuata. Mai simplu spus, daca nu veti tine pasul cu propriile voastre dorinţe, voi nu veti 
putea cunoaşte fericirea. 

lata câteva adevăruri simple, autentice si cat se poate de naturale pe care noi le cunoaştem in 
legătura cu voi (adevăruri pe care le manifestaţi in forma voastră fizica): 

- Voi sunteţi o extensie a Energiei Sursei 

- Voi v-ati intrupat (prin focalizare) in dimensiunea fizica pentru a experimenta lumea 
contrastelor 



- Voi ati decis sa experimentaţi aceste contraste pentru a avea noi idei si pentru a lua noi decizii 
legate de viata 

- Aceste idei si aceste decizii noi legate de viata echivalează cu insasi expansiunea universului 

- Expansiunea universului este consecinţa inevitabila a vieţii. 

- Atunci cand viata voastră fizica determina aspectul nefizic al conştiinţei voastre sa crească, voi 
trebuie sa acţionaţi la unison cu aceasta creştere; in caz contrar, voi nu puteţi experimenta 
starea de fericire. 

- Fericirea sau bucuria este esenţa cea mai naturala a voastră (si a noastră). 

- Relaţiile reprezintă insusi fundamentul contrastelor pe care le experimentaţi 

- De aceea, realtiile stau la baza oricărui proces de expansiune. 

- Implicit, ele stau la baza fericirii voastre 

- Atunci cand nu cultivaţi gânduri care va produc o stare de fericire, voi va împotriviţi celui care 
ati devenit. 

- Relaţiile voastre stau la baza creşterii voastre 

- Din păcate, tot ele reprezintă adeseori si motivul pentru care va împotriviţi acestei creşteri 
personale. 

- Este cat se poate de natural sa fii fericit 



- Este cat se poate de natural sa fii intr-o stare de creştere 

- Este cat se poate de natural sa fii intr-o stare de libertate 

- Acestea sunt cele mai importante principii pe care trebuie sa le înţelegeţi cu toţii in legătura cu 
relaţiile interumane. 

Ce este natural din perspectiva relaţiilor de cuplu? 

Jerry: Bine, dar ce este mai natural: sa ai un singur partener sau mai mulţi? Este normal ca un 
bărbat sa aiba mai multe soţii in acelaşi timp, sau ca o femeie sa aiba mai mulţi bărbaţi? Chiar si 
in aceasta epoca moderna, culturile de pe Pamant nu se inteleg pe aceste teme. 

Abraham: întrebarea ta are o legătura directa cu o alta premisa greşita, una dintre cele mai 
importante si mai larg răspândite pe Pamant: 

Premisa greşita nr. 13: Exista modalităţi corecte si modalităţi greşite de a trai. Toti oamenii 
trebuie sa le descopere si sa cada de acord asupra modalitatiilor corecte de a trai, dupa care 
acestea trebuie impuse cu forţa. 

Aceasta premisa greşita care afirma ca nu exista decât un singur mod corect de a privi lucrurile 
(intr-un domeniu sau altul) sta la baza a foarte multe conflicte si neînţelegeri intre oameni. 
Slava cerului ca voi nu aveţi mijloacele necesare pentru a o impune cu forţa, intrucat daca ati 
putea face acest lucru, v-ati indrepta cu siguranţa către sfârşitul existentei. De vreme ce orice 
proces de expansiune se naşte exclusiv din noile intenţii si idei care apar in urma experimentării 
contrastelor, eliminarea acestor contraste ar duce automat al oprirea procesului de expansiune. 

Nu-ti face insa griji in aceasta privinţa, intrucat echilibrul perfect al diversităţii este foarte ferm 
stabilit si nu este de a asigura prezervarea umanităţii sau a eternităţii, pentru simplul motiv ca 



acestea sunt puse in pericol. Scopul nostru este de a asigura supravieţuirea fericirii voastre, care 
depinde intr-adevar de înţelegerea acestor lucruri. 

Ori de cate ori viata te determina sa emiţi o solicitare la nivelul bazei de date a Realităţii tale 
Energetice, Sistemul tau Emoţional de Ghidare te va ajuta sa te armonizezi din punct de vedere 
energetic cu ea. Aceasta punere armonioasa la unison este absolut necesara pentru ca tu sa iti 
găseşti împlinirea si fericirea, respectiv pentru a-ti continua creşterea. Nicio alta lege nu este 
mai puternica decât aceasta. 

Majoritatea legilor religioase sau laice create de oameni au fost scrise de persoane care nu se 
aflau in armonie cu Perspectiva Superioara a Sursei lor. De aceea, ele au fost scrise din 
perspectiva lucrurilor pe care voi nu vi le doriţi. Asa se explica de ce aceste legi sunt atat de 
contestate si de ce atat de mulţi oameni se cearta intre ei pe tema corectitudinii sau 
incorectitudinii lor. Din păcate, datorita acestor conflicte, ei se îndepărtează automat de 
Perspectiva lor Superioara, dupa care se folosesc de emoţiile negative pe care le simt( si care 
sunt datorate separării lor de Sursa) pentru a-si justifica argumentele. 

Daca vei renunţa sa mai cauţi argumente care sa-ti justifice comportamentul si daca vei incepe 
sa cauţi alinierea cu Sursa din interiorul tau prin cultivarea unor gânduri, acţiuni si cuvinte care 
te umplu de iubire si fericire, mai devreme sau mai târziu vei intelege ca este perfect posibil sa 
trăieşti in pace pe aceasta planeta, alături de celalalte miliarde de semeni ai tai, chiar daca 
aceştia au convingeri si comportamente diferite. 

Daca vei face efortul de a te pune la unison cu Sursa ta, chiar daca alti oameni optează pentru o 
atitudine diferita, tu te vei elibera de sarcina imposibila de a-i convinge pe ceilalţi de 
corectitudinea modului de viata adoptat de tine. Daca nu exista decât un singur mod de viata, 
acesta ar conduce automat la monotonie si la încetarea expansiunii. Existenta unui număr 
nesfârşit de moduri de viata asigura continuitatea expansiunii in eternitate. 



Motivul pentru care atat de mulţi oameni cred ca au nevoie de legi care sa ii controleze pe cei 
din jurul lor este convingerea lor ca atitudinea si comportamentul acestora le poate face rau. 
Cine intelege insa ca nicio experienţa nu se poate apropia de el dac anu este invitata mai intai 
de către gândurile sale, sfârşeşte prin a se elibera de sarcina imposibila de a incerca sa 
controleze comportamentul celorlalţi oameni, inlocuind-o cu aceea mult mai simpla de a-si 
controla propriile gânduri. 

Scopul nostru este de a va reaminti tuturor Arta Acceptării (Permiterii), care consta in 
acceptarea alinierii cu tot ce ati devenit vreodată si cu toate dorinţele voastre. Aceasta lume 
fizica este suficient de mare pentru a permite realizarea tuturor dorinţelor voastre, oricare ar fi 
acestea. Toate lucrurile îngrozitoare pe care le vedeţi in jurul vostru se datorează faptului ca 
cineva se împotriveşte Bunăstării; in caz contrar, aceasta s-ar manifesta in mod natural. Legea 
Atracţiei este Legea care guvernează întreaga realitate la nivel energetic (si tot ceea ce exista 
are o componenta energetica). Aceasta Lege nu trebuie schimbata sau imbunatatita. Ea exista 
pur si simplu. Daca te vei strădui sa intelegi si sa aplici Arta Acceptării, tu vei trai fericit 
indiferent ce fac sau ce spun ceilalţi oameni. Retine: ori de cate ori iti focalizezi atenţia asupra 
celor care nu sunt fericiţi, tu refuzi sa practici Arta Acceptării. 

Atrage buna dispoziţie intotdeuna persoane înzestrate cu aceasta calitate? 

Participant: Ar fi bine oare sa imi caut un partener care sa ma faca sa ma simt bine in pielea 
mea? 

Abraham: De buna seama. Ori de cate ori o alta persoana isi focalizează atenţia asupra ta si 
simte o stare de apreciere, tu te simţi automat foarte bine, pentru ca in acel moment persoana 
se afla in rezonanta cu Sursa ei si iti transmite energia sublima a acesteia. Aceasta transmisie 
energetica ii face intotdeuna sa se simtă bine atat pe cel care transmite energia cat si pe 
beneficiarul acesteia. Pe de alta parte, nu trebuie sa devii niciodată dependent de atenţia 
pozitiva a unei alte persoane. Intra tu insuti in rezonanta cu sublima Energie a Sursei Nefizice, 



indiferent daca ceilalţi te apreciază sau nu. Tu ai propria ta conexiune cu aceasta, iar daca o vei 
practica suficient de des, iti vei păstra intotdeuna echilibrul interior. Daca nu faci altceva decât 
sa aştepţi ca o alta persoana sa atingă aceasta armonie cu Sursa si apoi sa isi focalizeze atenţia 
asupra ta, bunăstarea ta interioara va depinde de acţiunile sale, si nu trebuie sa uiti ca este 
posibil ca persoana respectiva sa nu fie intotdeuna la unison cu Sursa ei sau sa nu isi focalizeze 
atenţia exclusiv asupra ta. 

Motivul pentru care majoritatea relaţiilor sunt infinit mai plăcute la inceput este ca amândoi 
partenerii sunt inclinati in aceasta etapa sa caute aspectele pozitive ale celuilalt. Data fiind 
noutatea relaţiei, ei nu sunt inca familiarizaţi cu defectele partenerului lor, dar pe măsura ce 
trece timpul, ei incep sa sesizeze aceste defecte, iar aşteptările lor devin din ce in ce mai puţin 
optimiste. 

Daca vei renunţa la dependenta de celalalte persoane prin cultivarea conexiunii personale cu 
Sursa ta, tu iti vei descoperi adevărata libertate interioara. De fapt, tu te vei elibera astfel de 
singurul lucru care te-ar putea inlantui vreodată: împotrivirea fata de cel care esti cu adevărat. 

Nu vrea nimeni sa devină partenerul meu perfect? 

Jerry: Daca pe Pamant nu ar exista decât doi oameni, ar putea gasi fiecare dintre aceştia in 
celalalt partenerul perfect? 

Abraham: Mai intai de toate, tu trebuie sa intelegi ca daca pe Pamant ar exista numai doi 
oameni, contrastele pe care le-ar putea experimenta ar fi atat de limitate incat dorinţele lor nu 
ar putea fi foarte evoluate. Din cauza condiţiilor extrem de limitate in care ar trai, dorinţele lor 
ar fi la fel de limitate, asa ca lor le-ar fi relativ uşor sa se simtă fericiţi alături de cealaltă 
persoana. Oricum, ne dam seama ca altceva ai vrut tu sa spui atunci cana ai emis aceasta 
ipoteza neplauzibila. Tu ai vrut de fapt sa pui următoarea întrebare: "Daca in fiecaer particula 
din univers exista un aspect dezirabil si unul indezirabil, nu as putea gasi eu aspectele dezirabile 



in toate lucrurile care exista? Si daca ma voi focaliza asupra acestor aspecte dezirabile, nu ma va 
ajuta Legea Atracţiei sa obţin intr-o măsura din ce in ce mai mare aceste aspecte?" De buna 
seama, răspunsul este afirmativ. 

Căutarea aspectelor pozitive in orice situaţie te-ai afla conduce intotdeuna la un viitor mai bun. 
Chiar daca ai fi angrenat in cea mai teribila relaţie posibila, aceasta situaţie contrastanta te-ar 
determina sa emiţi o dorinţa de imbunatatire a ei, asupra căreia Sursa din interiorul tau isi va 
focaliza atenţia ei nedivizata. Prin focalizarea deliberata asupra tuturor aspectelor pozitive pe 
care le poti descoperi, tu vei permite astfel alinierea ta cu toate dorinţele care s-au născut 
vreodată din contrastele pe care le-ai trăit. Susţinerea continua a acestei vibraţii pozitive va 
genera materializarea acestor dorinţe in planul fizic. Daca pe planeta nu ar exista decât o 
singura persoana in afara de tine (conform ipotezei tale neplauzibile), aceste dorinţe ar trebui 
îndeplinite doar de aceasta. Din fericire, tu ai la dispoziţie o sfera de activitate mult mai mare, in 
care exista mult mai mulţi jucători. 

Participant: Cand l-am intrebat care este definiţia partenerului perfect, cineva pe care il 
consider foarte intelept mi-a răspuns: "Partenerul perfect este cel care trezeşte in tine tot ce 
este mai bun si tot ce este mai rau in fiinţa ta". Ce părere aveţi despre aceasta definiţie? 

Abraham: Părerea noastră este ca persoana respectiva seamănă întrucâtva cu aceasta lume a 
contrastelor. Atunci cand stii cu precizie ceea ce nu iti doreşti, tu stii la fel de clar si ceea ce iti 
doreşti. De aceea, partenerul perfect te poate ajuta, dar numai cu Primul Pas al ecuaţiei: 
solicitarea. Mai departe, transformarea relaţiei tale intr-o poveste fericita si de succes depinde 
de tine, respectiv de capacitatea ta de a te focaliza asupra dorinţei pe care ai emis-o. Daca 
partenerul tau te ajuta prin comportamentul lui sa iti clarifici ce anume nu iti doreşti si daca in 
continuare te focalizezi exclusiv asupra dorinţelor tale opuse (respectiv ceea ce iti doreşti), 
puterea ta de influenta asupra lui va fi foarte mare, iar el isi va inceta comportamentul care tie 
ti se pare indezirabil. Daca este incapabil sa renunţe la acest comportament, el se va indeparta 



singur de tine si va dispărea din viata ta. Legea Atracţiei va avea grija sa va orienteze in direcţii 
diferite. 



